Anthony Seibu Alec Abban

Anthony Seibu Alec Abban malami ne kuma ɗan siyasa ɗan kasar Ghana. Ya kasance ɗan majalisa a jamhuriya ta farko. Ya fara zama ɗan majalisa mai wakiltar mazaɓar Ajumako-Asikuma daga shekarun 1954 zuwa 1965. A shekarar 1965 aka raba mazaɓar kuma ya zama ɗan majalisa mai wakiltar mazaɓar Ajumako. Ya kuma kasance mataimakin minista a muƙamai daban-daban a jamhuriya ta farko. A jamhuriya ta uku, ya kasance memba na jam'iyyar People's National Party, jam'iyyar da ta ci zaɓen shekara ta 1979. Abban malami ne mai horarwa. Kafin shiga siyasa, ya koyar a makarantu daban-daban a lokacin Gold Coast.

 Rayuwar farko da ilimi 
An haifi Abban ranar 4 ga watan Yuni 1928. Ya yi karatun sa na farko a Makarantar Methodist Ajumako. Ya ci gaba a makarantar Mfantsipim inda ya ci jarrabawar kammala karatunsa na London a shekarar 1948. Ya wuce Kwalejin Wesley da ke Kumasi inda ya samu takardar shaidar 'A' na Malami. 

 Aiki da siyasa 
Kafin siyasa Abban ya koyar a makarantu a Winneba da Odoben duk a yankin tsakiyar Ghana. A shekarar 1954 aka zaɓi Abban a matsayin ɗan majalisa mai wakiltar Ajumako-Asikuma.  Yayin da yake majalisar ya riƙe muƙamin mataimakin minista a ma'aikatu daban-daban, wasu daga cikinsu sun haɗa da ma'aikatar masana'antu, da ma'aikatar noma.   A shekarar 1965 ya zama ɗan majalisa Ajumako lokacin da aka raba mazaɓar sa. Ya yi wannan aiki har zuwa shekara ta 1966 lokacin da aka hambarar da gwamnatin Nkrumah. 

A jamhuriya ta uku Abban ya shiga jam’iyyar People’s National Party kuma yana ɗaya daga cikin jiga-jigan jam’iyyar. 

 Mutuwa 
Abban ya rasu a ranar 2 ga watan Oktoba 1985 yana da shekaru 57. 

 Duba kuma 

 Jerin 'yan majalisar da aka zaba a zaben majalisar dokokin Gold Coast na 1954
 Jerin 'yan majalisar da aka zaba a zaben majalisar dokokin Gold Coast na 1956
 Jerin sunayen 'yan majalisar da aka zaba a zaben 'yan majalisar dokokin Ghana na 1965

 Manazarta 

Rukuni:Mutuwan 1985
Rukuni:Haifaffun 1928